મેરાન્યૂઝ નેટવર્ક.અમૃતસરઃ પંજાબના અમૃતસરમાં મોટી રેલ દુર્ઘટના શુક્રવારે દશેરાના પર્વે સાંજના સમયે બની હતી.. પઠાણકોટથી અમૃતસર તરફ જઈ રહેલી આ ટ્રેન રાવણ દહન જોઈ રહેલા લોકો પર ફરી વળી છે. કહેવાય છે કે લોકો પર બે ટ્રેન ફરી વળી હતી. તેમાં શરૂઆતમાં 50 લોકોના મોતની આશંકા દર્શાવાઈ રહી હતી. બાદમાં મૃત્યું આંક 70 પર પહોંચ્યો હતો અને 100 લોકો ઘાયલ થયા હતા. જોકે હજુ પણ મૃત્યુ આંક અંગે સ્પષ્ટતા નથી કારણ કે દુર્ઘટના જ એટલી કંપાવી દે તેવી છે કે લોકોની લાશો વેર વિખેર થઈ ગઈ હતી.